โสมชบาจ๊ะจ๋า 13/04/61
สมเด็จพระเทพรัตนราชสุดาฯสยามบรมราชกุมารี ทรงประกอบพิธีสมรสพระราชทาน ระหว่าง แพรดาว บุตรี พล.อ.ไพโรจน์–เกล็ดดาว พานิชสมัย กับ แดน บุตร ประชา–ปรียาพร เหตระกูล ยังความปลาบปลื้มสำนึกในพระมหากรุณาธิคุณต่อครอบครัวอย่างหาที่สุดมิได้––งานฉลองสมรส จะจัดขึ้นเดือนหน้า โดยมี พล.อ.เปรม ติณสูลานนท์ เป็นประธาน,เจ้าสัว กีรติพงษ์ คูหาเปรมกิจ ยิ้มแป้น ที่เพื่อนๆชมลูกชาย ธราภุช แห่งบริษัทอัลฟา เอ็นเนอร์จี โฮลดิ้งฯ เพราะได้ร่วมลงนามบันทึกความเข้าใจกับ ชัยยงค์ พัวพงศกร ผู้ว่าการการไฟฟ้านครหลวง พัฒนาโครงการผลิตไฟฟ้าจากพลังงานหมุนเวียน ,ให้ความอุ่นใจช่วงสงกรานต์ สาระ ล่ำซำ เปิดตัวแผนความคุ้มครองอุบัติเหตุส่วนบุคคล PA Go ซึ่งคุ้มครองค่ารักษาจากอุบัติเหตุสูงสุด 1แสนบาท และ 1 ล้านกรณีเสียชีวิต โดยไม่ต้องสำรองจ่าย,ปิดเทอมโรงเรียนอินเตอร์ ณพ-พอฤทัย ณรงค์เดช พาลูกๆไปเที่ยวดิสนีย์แลนด์ โตเกียว โดยมี คุณน้าดัง–พันกร ตามไปเล่นกับหลานด้วย แก๊งนี้ มี คุณณพ อาวุโสอยู่คนเดียว เพราะ มาดามดาว–พอฤทัย กระชากวัยเป็นลูกสาวคนโต ใส่ยีนส์ขาดสั้นจุ๊ด แต่รู้ว่าแพงแน่,สาวๆ BNK48 มาแรง วรลักษณ์ ตุลาภรณ์ บอสเดอะมอลล์ จึงเตรียมพร้อมรับกองทัพแฟนคลับ เพราะ บีเอ็นเค โฟร์ตี้เอท เตรียมเปิดตัว BNK48 The Campus แห่งแรกของโลก ที่เดอะมอลล์ บางกะปิ ย่านบันเทิงทุกรูปแบบ ทั้งโรงละคร ร้านค้า และคาเฟ่น่ารัก,ถูกใจที่คนไทยนิยมแต่งกายแบบไทย ไพรัช บูรพชัยศรี เจอวิธีนุ่งผ้าซิ่นแบบต่างๆ จะต้องส่งวีดิโอไปให้เพื่อนๆฝ่ายหญิงดู,ส่วน สมจิตร อัครพันธุ์ ก็ให้พนักงานทั้งโชว์รูมฮอนด้า ข้างวัดธาตุทอง ใส่ยูนิฟอร์มเป็นโจงกระเบนห่มสไบรับลูกค้า ซึ่งชอบใจไปตามกัน,เป็นพ่องาน หลักสูตรการท่องเที่ยว (TME รุ่น 1) จัดรับน้องไปที่สยามสุโกศล เจ้าสัวอารียาฯ วิวัฒน์ เลาหพูนรังษี กับเจ้าแม่ซูริคเบรด สุชีรา ท้าวคำหลง ยิ้มน้อยยิ้มใหญ่ เมื่อรุ่นน้องครวญว่าจัดเต็มแบบนี้ ทำให้หนักใจตอนต้องจัดงานรับรุ่น 3,เทียวหาหมอปั้นลูกแต่ยังไม่สำเร็จ ศุภมาส อิศรภักดี–พ.ต.อ.ล้ำพันธุ์ พรรธนประเทศ จึงไม่แตะของมึนเมามาสองปีแล้ว สงกรานต์นี้ จึงถูกเพื่อนๆตอดไวน์ไปช่วยกิน เพราะกลัวว่าชาโตต่างๆ อาทิ มูตอง รอธไชลด์ และลาฟิต รอธไชลด์จะเลยพีก เสียของ.,โสมชบา
สาวๆ BNK48 มาแรง วรลักษณ์ ตุลาภรณ์ บอสเดอะมอลล์ จึงเตรียมพร้อมรับกองทัพแฟนคลับ เพราะ บีเอ็นเค โฟร์ตี้เอท เตรียมเปิดตัว BNK48 The Campus แห่งแรกของโลก
โสมชบาจ๊ะจ๋า,โสมชบา,วรลักษณ์ ตุลาภรณ์,BNK48,เดอะมอลล์